2020. gada 18. augustā Noteikumi Nr. 531

Rīgā (prot. Nr. 49 21. §)

**Grozījumi Ministru kabineta 2007. gada 30. janvāra noteikumos Nr. 83 "Noteikumi par valsts nodevu par mēslošanas līdzekļa un substrāta reģistrāciju vai atļaujas saņemšanu mēslošanas līdzekļa un substrāta ievešanai vai tirdzniecībai, kā arī tās maksāšanas kārtību"**

Izdoti saskaņā ar

Mēslošanas līdzekļu aprites likuma

16. pantu

1. Izdarīt Ministru kabineta 2007. gada 30. janvāra noteikumos Nr. 83 "Noteikumi par valsts nodevu par mēslošanas līdzekļa un substrāta reģistrāciju vai atļaujas saņemšanu mēslošanas līdzekļa un substrāta ievešanai vai tirdzniecībai, kā arī tās maksāšanas kārtību" (Latvijas Vēstnesis, 2007, 20. nr.; 2011, 201. nr.; 2012, 83. nr.; 2013, 193. nr.; 2015, 252. nr.) šādus grozījumus:

 1.1. izteikt 2. punkta ievaddaļu šādā redakcijā:

 "2. Valsts nodevu par mēslošanas līdzekļa un substrāta reģistrāciju maksā ievedējs vai ražotājs. Iepakotājs valsts nodevu maksā, ja maina mēslošanas līdzekļa vai substrāta ražotāja vai ievedēja reģistrācijas apliecībā norādīto nosaukumu. Ievērojot normatīvajos aktos par mēslošanas līdzekļu un substrātu identifikāciju, kvalitātes atbilstības novērtēšanu un tirdzniecību noteikto mēslošanas līdzekļa identifikācijas grupu, valsts nodeva ir noteikta šādā apmērā:";

1.2. izteikt 2.4. apakšpunktu šādā redakcijā:

"2.4. par J identifikācijas grupā iekļauta mēslošanas līdzekļa pagaidu reģistrāciju vai reģistrāciju – 142,29 *euro*. Par citā grupā reģistrēta mēslošanas līdzekļa pārreģistrāciju J identifikācijas grupā valsts nodevu nemaksā. Valsts nodevu par mēslošanas līdzekļa (augu augšanas veicinātāja) reģistrāciju nemaksā, ja tā ir samaksāta par mēslošanas līdzekļa (augu augšanas veicinātāja) pagaidu reģistrāciju."

2. Noteikumi stājas spēkā 2020. gada 1. oktobrī.

Ministru prezidents A. K. Kariņš

Zemkopības ministrs K. Gerhards